Opdateret 00.29 En borger i Aalborg Vestby fandt kort før midnat den mand, som Nordjyllands Politi efterlyste sent torsdag aften. Nordjyllands Politi beretter, at manden er i god behold, og de pårørende er underrettet og i kontakt med ham. Før han blev fundet bad politiet nordjyderne om hjælp.
Politiet efterlyste torsdag aften en udviklingshæmmet mand. Nu er han fundet.